**БРОЈ ЗАЈМА 8936-YF**

**Споразум о зајму**

**(Пројекат модернизације пореске администрације)**

**између**

**РЕПУБЛИКЕ СРБИЈЕ**

**и**

**МЕЂУНАРОДНЕ БАНКЕ ЗА ОБНОВУ**

**И РАЗВОЈ**

СПОРАЗУМ О ЗАЈМУ

Споразум закључен на Датум потписивања између РЕПУБЛИКЕ СРБИЈЕ („Зајмопримца”) и МЕЂУНАРОДНЕ БАНКЕ ЗА ОБНОВУ И РАЗВОЈ („Банке”). Зајмопримац и Банка сагласили су се о следећем:

# ЧЛАН I — ОПШТИ УСЛОВИ; ДЕФИНИЦИЈЕ

* 1. Општи услови (на начин утврђен у Прилогу овог споразума) примењују се на овај споразум и чине његов саставни део.
  2. Уколико контекст не захтева другачије, термини коришћени у овом споразуму, писани великим словом, имају значење које им је дато у Општим условима или у Прилогу овог споразума.

**ЧЛАН II — ЗАЈАМ**

2.01. Банка је сагласна да одобри зајам Зајмопримцу у износу од четрдесет пет милиона и тристотине хиљада евра (45.300.000 ЕУР), с тим да се та сума може с времена на време конвертовати путем Конверзије валуте (у даљем тексту „Зајам”), као подршку финансирању пројекта описаног у Програму 1, овог споразума (у даљем тексту „Пројекат”).

* 1. Зајмопримац може повлачити средства Зајма у складу са Одељком III Програма 2, овог споразума.
  2. Приступна накнада износи једну четвртину једног процента (0,25%) износа Зајма.
  3. Накнада за ангажовање средстава износи једну четвртину једног процента (0,25%) годишње на Неповучена средства Зајма.

2.05. Каматну стопу представља Референтна стопа увећана за Фиксну маржу или стопа која се примењује након Конверзије, у складу са Одељком 3.02 (e) Општих услова.

2.06. Датуми за плаћање су 15. мај и 15. новембар сваке године.

2.07. Главница Зајма отплаћиваће се у складу са Програмом 3 овог споразума.

**ЧЛАН III — ПРОЈЕКАТ**

* 1. Зајмопримац потврђује своју посвећеност циљевима Пројекта. У ту сврху, Зајмопримац ће, посредством ПУ, спроводити Пројекат у складу са одредбама Члана V Општих услова и Програма 2 овог споразума.

# ЧЛАН IV — ПРАВНИ ЛЕКОВИ ДОСТУПНИ БАНЦИ

4.01. Додатни случај обустављања исплате наступа ако се Закон о Носиоцу имплементације Пројекта измени, стави ван снаге, укине, опозове или изузме од примене тако да се тиме оствари значајан и негативан утицај на способност Носиоца имплементације Пројекта да испуни било коју од својих обавеза у складу са Пројектом.

4.02. Додатни случај превремене отплате наступа ако догађај из члана 4.01. овог споразума настане и траје током периода од шездесет (60) дана након што је Банка издала обавештење о том догађају Зајмопримцу.

**ЧЛАН V — СТУПАЊЕ НА СНАГУ; РАСКИД**

5.01. Крајњи рок за ступање на снагу је стотину и осамдесет (180) дана од Датума потписивања.

**ЧЛАН VI — ПРЕДСТАВНИЦИ; АДРЕСЕ**

6.01. Представник Зајмопримца који се, између осталог, може сложити са изменама одредби овог споразума у име Зајмопримца разменом писама (осим ако Зајмопримац и Банка нису другачије договорили), је министар финансија.

6.02. За потребе Одељка 10.01 Општих услова: (a) адреса Зајмопримца је:

Министарство финансија

Кнеза Милоша 20

11000 Београд

Република Србија; а

(б) Електронска адреса Зајмопримца је:

Факс: Е-mail:

(381-11) 3618-961 kabinet@mfin.gov.rs

6.03. За потребе Одељка 10.01 Општих услова: (a) адреса Банке је:

International Bank for Reconstruction and Development

1818 H Street, N.W.

Washington, D.C.20433

United States of America; and

(б) електронска адреса Банке је:

Телекс: Факсимил: E-mail:

248423(MCI) 1-202-477-6391 sndegwa@worldbank.org

64145(MCI)

СПОРАЗУМ ЈЕ ПОСТИГНУТ на Датум потписивања.

**РЕПУБЛИКА СРБИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Овлашћени представник**

**Име: Синиша Мали**

**Функција: Министар финансија**

**Датум: 7. мај 2019. године**

**МЕЂУНАРОДНА БАНКА ЗА ОБНОВУ**

**И РАЗВОЈ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Овлашћени представник**

**Име: Stephen Ndegwa**/n2/

**Функција: шеф Канцеларије Светске**

**банке у Београду**

**Датум: 7. мај 2019. године**

**ПРОГРАМ 1**

**Опис Пројекта**

Циљ Пројекта је унапређење делотворности наплате пореза и смањење трошкова у испуњавању пореских обавеза за пореске обвезнике.

Пројекат се састоји од следећих делова:

**Компонента 1: Правно окружење**

Пружање подршке за отклањање већег броја ограничења у правном окружењу Зајмопримца како би се омогућио делотворан рад ПУ, са посебним освртом на пореске законе и прописе и управљање информацијама и њихову размену, укључујући, између осталог:

(а) анализу домаћег правног оквира Зајмопримца којим се уређују: (и) признавање исправа у електронском облику у судском поступку; (ии) чување докумената и управљање евиденцијама; и (иии) размена информација између ПУ, других државних органа и трећих лица;

(б) развој процесног оквира за аутоматску размену информација са државама чланицама ЕУ; и

(в) анализу правног оквира Зајмопримца у циљу: (и) усаглашавања постојећих прописа Зајмопримца са стандардима ЕУ; (ии) утврђивања могућности за унапређење прописа и управне праксе ради спречавања ризика „измештања профита” и „ерозије пореске базе” Зајмопримца; и (иии) израде препорука за отклањање недостатака у пореским законима и подзаконским актима и унапређење позитивних прописа.

**Компонента 2: Организација и рад ПУ**

(а) Пружање подршке за реформу функције управљања људским ресурсима у циљу: (и) оптимизације неефикасног система за подршку људским ресурсима; и (ии) израда и спровођење спецификација за унапређење постојећег информационог система ПУ за управљање људским ресурсима како би се он довео до нивоа пуне функционалности и ускладио са међународним стандардима.

(б) Пружање подршке за: (и) реинжењеринг пословних процеса којим ће се омогућити спровођење институционалних, правних и процесних промена пореске администрације Зајмопримца; и (ии) имплементацију ефикасног система за управљање испуњавањем пореских обавеза, укључујући и израду методологија и јачање капацитета пореске администрације Зајмопримца у функционалним областима, укључујући, између осталог, обраду пореских пријава и пореских плаћања, наплату и испуњавање пореских обавеза, пореску контролу, анализу ризика, одлучивање по жалбама у пореском поступку, интерну контролу и ревизију и процену пореског јаза и пореских прихода.

(ц) Пружање подршке за модернизацију услуга које се пружају пореским обвезницима са циљем да се побољша познавање пореских прописа и процедура од стране пореских обвезника, као и њихово разумевање својих права и обавеза, укључујући и пружање свеобухватних електронских услуга пореским обвезницима.

**Компонента 3: Модернизација ИКТ система и управљања евиденцијама**

(а) (и) пружање подршке за модернизацију ИКТ система Зајмопримца за пореску администрацију; (ии) имплементација система за е-фискализацију, укључујући и набавку софтверског решења за електронске фискалне касе и спровођење обуке у циљу решавања јаза регистровања готовинских трансакција; (иии) унапређење ИКТ инфраструктуре ПУ и обезбеђивање другог софтвера; и (ив) спровођење независне процене безбедности података.

(б) (и) пружање подршке за развој складишта података ПУ, укључујући и успостављање протокола за размену података између ПУ, других државних органа и трећих лица; (ии) јачање капацитета запослених у ПУ за ефикасније коришћење података смештених у складишта података у циљу процене ризика и за друге потребе; и (иии) развој регистра пореских обвезника који ће омогућити повезивање са другим системима.

(в) Израда решења за унапређење капацитета за управљање евиденцијама, решавање проблема акумулираних папирних докумената и обезбеђивање системских решења за будуће управљање евиденцијама кроз модел управљања информацијама.

**Компонента 4: Управљање пројектом и управљање променама**

Пружање хоризонталне подршке активностима из Компоненти 1 до 3 Пројекта, укључујући: (а) формирање функционалне ЈУП и јачање капацитета ЦФЈ; (б) комуникацију са интерним и екстерним актерима; и (в) пружање подршке за управљање променама тимовима за имплементацију у оквиру ПУ.

**ПРОГРАМ 2**

**Спровођење Пројекта**

**Одељак I. Аранжмани за имплементацију**

1. **Институционални аранжмани**
2. Не ограничавајући се одредбама члана V Општих услова, и осим ако се Банка накнадно не сагласи са другачијим решењем, Зајмопримац ће током спровођења Пројекта,у са ставу, са ресурсима и пројектним задацима и функцијама прихватљивим за Банку током имплементације Пројекта, обезбедити постојање:
3. Јединице за управљање пројектом, у оквиру ПУ, (ЈУП), која ће бити одговорна за: (и) свеобухватну координацију свих активности у вези са спровођењем Пројекта; (ии) обезбеђивање да захтеви, критеријуми, политике, процедуре и организациони аранжмани који су наведени у Пројектном оперативном приручнику буду примењивани током спровођења Пројекта; (иии) припремање документата за спровођење Пројекта, укључујући извештаје о надзору над Пројектом, и (ив) праћење и вредновање Пројекта; и

(б) Централну фидуцијарну јединицу (ЦФЈ), у оквиру МФ, задужену за спровођење набавки и финансијско управљање Пројектом, у складу са Пројектним оперативним приручником.

1. Осим уколико није другачије договорено са Банком, Зајмопримац ће најкасније један (1) месец након датума ступања на снагу формирати, а затим и током читавог периода спровођења Пројекта одржавати: (а) Надзорни одбор Пројекта; и (б) Саветодавни одбор; при чему ће задужења, састав и функције оба ова тела у свему бити у складу са Пројектним оперативним приручником.
2. Осим уколико није другачије договорено са Банком, Зајмопримац ће најкасније до 31. октобра 2019. године, посредством ПУ, известити Банку о томе који је технички модалитет одабран за спровођење модернизације ИКТ система за пореску администрацију ПУ у оквиру дела 3.1(а)(и) Пројекта.
3. Осим уколико није другачије договорено са Банком, Зајмопримац ће најкасније до 30. новембра 2019. године ангажовати следеће додатне запослене за потребе ЦФЈ: (а) специјалисту за набавке; и (б) специјалисту за финансијско управљање, са квалификацијама и пројектним задатком прихватљивим за Банку.

**Б. Пројектни оперативни приручник**

1. Зајмопримац ће, посредством ЈУП и ЦФЈ, спроводити Пројекат у складу са одредбама приручника (Пројектног оперативног приручника) који је у форми и садржини задовољавајући за Банку, који, *између осталог*, подразумева: (а) показатеље који ће се користити за потребе мониторинга и евалуације Пројекта; (б) процедуре за праћење, надзор и евалуацију Пројекта, укључујући и форму и садржај пројектних Извештаја; (в) саставе, пословнике и задужења Надзорног одбора и Саветодавног одбора; и (г) процедуре везане за набавку и финансијско управљање.
2. Осим уколико се Банка не сагласи другачије у писаној форми, Зајмопримац не сме укинути, изменити, обуставити, одрећи се или на други начин пропустити да примени Пројектни оперативни приручник или било коју његову одредбу.
3. У случају несагласности између одредби Пројектног оперативног приручника и одредби овог Споразума, меродавне су одредбе овог Споразума.

**В. Заштитне мере**

1. Зајмопримац ће се, посредством ПУ, старати да се:
2. Пројекат спроводи уз посвећивање дужне пажње одговарајућим здравственим, безбедносним, социјалним и еколошким стандардима и праксама, као и у складу са Инструментима о заштитним механизмима;

(б) за сваку активност у оквиру Пројекта за коју се ЕСМФ-ом и РПФ-ом предвиђа израда ЕСМП-а и/или РАП-а:

(и) такав ЕСМП и РАП, у зависности од случаја: (А) припреми и објави у складу са ЕСМФ-ом односно РПФ-ом; (Б) о њему спроведе одговарајућа јавна расправа са учешћем Лица на које утиче Пројекат, у складу са ЕСМФ-ом односно РПФ-ом, и да се резултати те јавне расправе поднесу Банци на разматрање и одобрење; и (В) да се он затим усвоји, пре спровођења активности, и

(ии) предузму неопходне или одговарајуће мере за испуњавање услова из таквог ЕСМП-а и РАП-а на начин прихватљив Банци;

(в)       предузму све мере за спровођење РАП-ова на начин и у роковима прихватљивим Банци. У том смислу, Зајмопримац ће се старати:

(и) да се определе средства којима ће се покрити сви трошкови спровођења РАП-ова;

(ии) да, пре спровођења активности које подразумевају расељење, Лица на које утиче Пројекат приме накнаду по пуној вредности замене, буду расељена и да им буде пружена помоћ за пресељење у складу са РАП-овима за потпројекте, у зависности од случаја; и

(иии) да спровођење, праћење и вредновање таквих РАП-ова буде извршено и о томе буде поднет извештај на начин прихватљив за Банку.

2. Зајмопримац ће се, посредством ПУ, старати да обавеза поштовања одговарајућих Инструмената о заштитним механизмима буде унета као саставни део у: (а) уговоре закључене између Зајмопримца и одговарајућих извођача радова и било ког лица (укључујући и инжењере) које врши стручни надзор над извођењем грађевинских радова у оквиру Пројекта; и (б) уговоре закључене између одговарајућих извођача радова и њихових подизвођача.

3. Осим ако се Банка не сагласи са другим решењем, Зајмопримац је дужан да се, посредством ПУ, стара, као и да се лица под његовом контролом старају, да ниједна одредба Инструмената о заштитним механизмима не буде измењена, стављена ван снаге, укинута, опозвана, или изузета од примене. У случају несагласности између одредби Инструмената о заштитним механизмима и одредби овог споразума, меродавне су одредбе овог споразума.

4. Зајмопримац ће се, посредством ПУ, старати да се: (а) све консултантске услуге везане за техничку помоћ, пројектовање и изградњу капацитета у оквиру Пројекта, у случају да примена њихових резултата може имати последице по животну средину, социјална питања и безбедност и здравље на раду, пружају искључиво у складу са пројектним задацима које Банка прегледа и оцени прихватљивим; и (б) таквим пројектним задацима пропише да активности техничке помоћи, пројектовања и изградње капацитета морају у обзир узети захтеве одговарајућих Политика о заштитним механизмима и Смерница за заштиту животне средине и безбедност и здравље на раду.

5. Зајмопримац ће, посредством ПУ, током читавог периода спровођења Пројекта омогућити рад механизма за решавање притужби, у форми и садржини прихватљивој за Банку, уз обезбеђење доступности информација, како би се размотриле и правично и у доброј вери решиле све притужбе поднете у вези са Пројектом, и предузеће све неопходне мере за извршење одлука донетих у оквиру тог механизма на начин који је прихватљив за Банку.

**Одељак II. Праћење, извештавање и вредновање Пројекта**

Зајмопримац ће Банци доставити Извештај о Пројекту најкасније месец дана по истеку сваког календарског семестра на који се тај извештај односи.

**Одељак III. Повлачење средстава Зајма**

**А. Опште одредбе**

Без ограничења одредбама члана II Општих услова и у складу са Писмом о исплати средстава и финансијским информацијама, Зајмопримац може повући средства Зајма за: (а) финансирање Прихватљивих расхода; и (б) плаћање Приступне накнаде; у износу опредељеном и, уколико је примењљиво, до процента дефинисаног за сваку Категорију наведену у табели која следи:

|  |  |  |
| --- | --- | --- |
| **Категорија** | **Опредељени износ Зајма**  **(изражен у еврима)** | **Проценат трошкова који ће бити финансирани**  **(са укљученим порезима, осим пореза на додату вредност и царинских дажбина)** |
| (1) Роба, радови, не-консултантске услуге, консултантске услуге, Обука и Оперативни трошкови за потребе Пројекта | 45.186.750 | 100% |
| (2) Приступна накнада | 113.250 | Износ који се плаћа у складу са чланом 2.03. овог Споразума у вези са чланом 2.07(б) Општих услова |
| УКУПНИ ИЗНОС | 45.300.000 |  |

За потребе ове табеле, царине и порез на додату вредност за увоз и испоруку добара и услуга, на територији Зајмопримца у сврхе спровођења Пројекта, неће се финансирати из средстава зајма.

Зајмопримац потврђује да се увоз и испорука добара и услуга, на територији Зајмопримца за потребе имплементације Пројекта, ослобађају од плаћања царина и пореза на додату вредност.

**Б. Услови за повлачење средстава; Период повлачења средстава.**

1.Изузетно од одредби Дела А изнад, повлачења средстава се неће вршити за плаћања извршена пре Датума потписивања, осим у случају повлачења средстава до укупне суме која неће прећи износ од 500.000 ЕУР за плаћања извршена пре тог датума и то дана 7. фебруара 2019. године или након тог датума, за Прихватљиве расходе. У складу са Одељком 5.13 Општих услова, набавка за наведене Прихватљиве расходе ће се спроводити у складу са захтевима наведеним или дефинисаним Правилником у области набавки или одредбама Плана набавке.

2.Датум завршетка Пројекта је 31. октобар 2024. године.

**ПРОГРАМ 3**

**План отплате**

Наредна табела утврђује Датуме отплате главнице Зајма и проценат износa укупне главнице Зајма плативе на сваки Датум плаћања главнице („Удео рате”).

**Отплата главнице**

|  |  |
| --- | --- |
| **Дан отплате главнице** | **Удео рате** |
| Сваког 15. маја и 15. новембра  Почевши од 15. маја 2024.  закључно са 15. новембром 2033. | 5,0 % |

**ПРИЛОГ**

**Дефиниције**

1. „Саветодавни одбор” је одбор из Одељка I.А.2 (ии) Програма 2 овог споразума.
2. „Лице на које утиче Пројекат” је физичко или правно лице које, услед спровођења Пројекта, трпи или ће претрпети непосредан економски и социјални утицај који је изазван: (a) принудним одузимањем земљишта које за последицу има: (и) пресељење или губитак стана; (ии) губитак имовине или приступа имовини; или (иии) губитак извора прихода или могућности стицања прихода, без обзира на то да ли такво лице мора да се пресели на друго место; или (б) принудним ограничењем приступа парку или заштићеном подручју дефинисаним као таквим у складу са законом, које за последицу има негативан утицај на могућност стицања прихода таквог лица; а „Лица на које утиче Пројекат” јесу више од једног таквог Лица на које утиче Пројекат.
3. ,,Смернице за борбу против корупције” означавају, за потребе става 5 Прилога Општих услова, ,,Смернице за спречавање и борбу против преваре и корупције у оквиру пројеката финансираних из средстава зајмова IBRD и кредита и грантова IDA”, од 15. октобра 2006. године са изменама и допунама из јануара 2011. и 1. јула 2016. године.
4. ,,Категорија” означава категорију утврђену у табели у Одељку III.A Програма 2 овог споразума.
5. „ЦФЈ” је јединица из Одељка I.А.1(б) Програма 2 овог споразума.
6. „Смернице за заштиту животне средине и безбедност и здравље на раду” су Смернице за заштиту животне средине и безбедност и здравље на раду Групације Светске банке објављене у електронском облику на адреси [www.ifc.org/ehsguidelines](http://www.ifc.org/ehsguidelines), односно њихове периодичне измене и допуне.
7. „Оквир за управљање животном средином и социјалним питањима”, односно „ЕСМФ”, је план који је припремила и усвојила ПУ, који је прихватљив за Банку, и који је објављен на интернет страници Банке на дан 22. јануара 2019. године, у коме се наводе начела, правила, смернице и процедуре за скрининг и оцену утицаја које на животну средину и социјална питања (укључујући питања безбедности и здравља на раду) имају активности које ће бити утврђене и процењене током спровођења Пројекта, и који садржи мере и планове за избегавање, минимизирање, ублажавање и/или компензовање негативних утицаја и/или свођење таквих негативних утицаја на прихватљиву меру и унапређење позитивних утицаја, механизме за процену и буџетирање трошкова таквих мера и информације о органу односно органима надлежним за старање о утицају пројекта, односно периодичне измене и допуне тог инструмента усвојене уз претходну писмену сагласност Банке.
8. „План за управљање животном средином и социјалним питањима”, односно „ЕСМП”, је план који ће бити припремљен према потреби, који је прихватљив за Банку, и који ће бити објављен на интернет страници Зајмопримца током спровођења Пројекта, у коме се детаљно наводе (а) мере које ће бити предузете током спровођења и рада Пројекта у циљу избегавања, минимизирања, ублажавања и/или компензовања негативних утицаја на животну средину и социјална питања (укључујући питања безбедности и здравља на раду) или њиховог свођења на прихватљиву меру; и (б) радње потребне за спровођење тих мера, односно периодичне измене и допуне тог инструмента усвојене уз претходну писмену сагласност Банке.
9. „ЕУ” је Европска унија.
10. ,,Општи услови” означавају ,,Опште услове за зајмове Међународне банке за обнову и развој” за финансирање IBRD, финансирање инвестиционих пројеката”, од 14. децембра 2018. године
11. „ИКТ” су информационе и комуникационе технологије.
12. „Носилац спровођења Пројекта” је ПУ (у складу са дефиницијом испод).
13. „Закон о Носиоцу спровођења Пројекта” је Закон о пореском поступку и пореској администрацији Зајмопримца, са могућим изменама и допунама, објављен у „Службеном гласнику Републике Србије” бр. 80/2002, 84/2002, 23/2003, 70/2003, 55/2004, 61/2005, 85/2005, 62/2006, 63/2006, 61/2007, 20/2009, 72/2009, 53/2010, 101/2011, 2/2012, 93/2012, 47/2013, 108/2013, 68/2014, 105/2014, 91/2015, 112/2015, 15/2016, 108/2016, 30/2018 и 95/2018.
14. ,,MФ” означава Министарство финансија Зајмопримца или било ког његовог наследника.
15. „Оперативни трошкови” су трошкови које сноси Зајмопримац, посредством ПУ, везани за спровођење Пројекта за ставке као што су канцеларијски материјал, комуналне услуге, банкарске накнаде, средства комуникације, оглашавање, услуге писменог и усменог превођења, изнајмљивање путничких возила и горива, закуп и одржавање канцеларијског простора, селидбе, осигурање, одржавање и поправке опреме, штампање и издавање публикација, дневнице за службена путовања и трошкови смештаја за запослене у ЈУП и ЦФЈ, као и плате запослених у ЦФЈ, укључујући порезе и доприносе за социјално осигурање, не укључујући плате државних службеника Зајмопримца.
16. „ЈУП” је Јединица за управљање пројектом из Одељка I.А.1(а) Програма 2 овог споразума.
17. У смислу става 85 Прилога уз Опште услове, „Правилник у области набавки” је „Правилник Светске банке о поступцима набавке за зајмопримце код финансирања инвестиционих пројеката”, из јула 2016. године са изменама и допунама из новембра 2017. и августа 2018. године.
18. „Носилац спровођења Пројекта” је ПУ.
19. „Пројектни оперативни приручник” је приручник из Одељка I.Б Програма 2 овог споразума.
20. „Акциони план за расељавање” односно „РАП” је инструмент који ће се припремити у складу са процедурама и захтевима Оквира политике расељавања у коме се наводе начела, процедуре, организациони захтеви и буџет за спровођење активности расељавања у складу са Пројектом, односно периодичне измене и допуне таквог акционог плана за расељавање усвојене уз претходну писмену сагласност Банке; „РАП-ови” су, збирно, сви такви акциони планови за расељавање.
21. „Оквир политике расељавања” односно „РПФ” је оквир политике расељавања који је припремила и усвојила ПУ, који је прихватљив Банци, и који је објављен на интернет страници Банке на дан 5. фебруара 2019. године, у коме се наводе начела за расељавање, организациони захтеви (укључујући поступак јавне расправе и буџет) и критеријуми за осмишљавање активности Пројекта које се односе на расељење и које ће се припремити током спровођења Пројекта, односно периодичне измене и допуне тог инструмента усвојене уз претходну писмену сагласност Банке.
22. „Инструменти о заштитним механизмима” су, збирно, ЕСМФ, ЕСМП, Оквир политике расељавања и Акциони план расељавања, а „Инструмент о заштитним механизмима” је било који појединачни Инструмент о заштитним механизмима.
23. „Политике о заштитним механизмима” су Оперативне политике (у даљем тексту: „ОП”) и Процедуре Банке (у даљем тексту: „БП”), и то ОП/БП 4.01. (Процена утицаја на животну средину), ОП/БП 4.11. (Материјална културна добра), и ОП/БП 4.12. (Принудно расељење); оне се могу наћи у електронском облику на адреси policies.worldbank.org.
24. „Датум потписивања” значи датум који је каснији од два датума када су Зајмопримац и Банка потписали овај споразум, а та дефиниција се примењује на сва позивања на „датум Споразума о зајму” у оквиру Општих услова.
25. „ПУ” је Пореска управа, орган управе у саставу Министарства финансија, основана у складу са Законом о Носиоцу спровођења Пројекта, односно било који његов наследник прихватљив за Банку.
26. „Надзорни одбор” је одбор из Одељка I.А.2(а) Програма 2 овог споразума.
27. „Обука” обухвата студијска путовања, програме обуке, семинаре, радионице и друге активности обуке везане за Пројекат, укључујући трошкове материјала за обуку и закупа простора и изнајмљивања опреме, путне трошкове, трошкове смештаја и дневнице за полазнике обуке и предаваче, хонораре предавача и остале трошкове везане за организацију обуке.

Члан 3.

Овај закон ступа на снагу осмог дана од дана објављивања у „Службеном гласнику Републике Србије - Међународни уговори”.